**Vakttelefon ABUP Arendal, Akutthenvendelser**

**Henvendelser på dagtid 08.00-15.00 Tlf 95891165**

* Henvendelser fra psykiatrisk avdeling, medisinsk avdeling, Barne og ungdomsavdelingen(BUA)

Dette er som regel behov for akuttvurdering fra vår vakthavende lege/psykolog

Ta imot beskjed og avtal at vi tar kontakt direkte med avdelingen for konkret avtale.

Disse avdelingene ønsker som regel vurdering så tidlig som mulig (jfr prosedyre før 12.00)

Ved innleggelse på medisinsk avdeling, sjekk ut somatisk status og plan for utskrivning.

Be om at foresatte/omsorgspersoner fra barnevernstjenesten skal være tilstede ved vurdering.

*Husk fullt navn, fødselsdato/person nr og kontakt person på avdelingen.*

* Henvendelser fra fastleger/legevakt/barnevern og barnevernsinstitusjoner. Dersom de ber om akuttvurdering avtales dette med vakthavende. Be om henvisning.

Spør konkret om hastegrad, be de vurdere om de kan henvise til AAT. Nå brukes stort sett bare elektronisk henvisning fra fastlegene. Fra legevakt kan det være nødvendig å faxe og scanne i journal.

Husk at dersom det kan bli aktuelt med innleggelse på tvang og pasienten er over 16 år, må dette vurderes av eksterne instanser fks fastlege eller legevakt.

* Henvendelser fra Poliklinikk/AAT i Arendal ved behov for akuttvurdering. Drøftes og avtales med vakthavende. Behandlings ansvarlig bør også selv vurdere pasienten først, for så å kontakte vakt telefon. Ikke avtale en vurdering på forhånd. Aktuell behandler bør selv være med i en slik vurdering.
* Henvendelser fra Akutt Ambulant team i Kristiansand v/vakthavende eller miljøterapeut i vakt. **Disse henvendelsene bør gå rett til Ungdomsklinikken.**
* Henvendelser fra poliklinikk, ambulant team, barnevernstjeneste, medisinsk eller psykiatrisk voksen avdeling i Kristiansand. Ved behov for akutt vurdering/innleggelse skal disse fortrinnsvis drøftes med Akutt Ambulant team i Kristiansand.

Telefonummer vakt telefon i Kristiansand er 99 11 46 46

* Ved innleggelse etter klokka 15.00 tas innkomst ved PSA, og pasienten legges inn på UK. Etter klokka 21.00 skjer både innkomst og innleggelse i PSA.

**Ved henvendelser på vakt telefonen fra foreldre, skole, helsesøster, barnevernstjeneste etc:**

*Sjekk alltid ut følgende:*

Hva er aktuell situasjon, er det behov for å drøfte en sak, få veiledning eller er situasjonen akutt.

Har barnet/ungdommen noen kontakter innenfor ABUP? Poliklinikk, ambulant team. Evt tidligere innleggelser.

Omsorgs situasjon, evt barnevernstjeneste inne i bildet?

Skolesituasjon, spesielle behov, sosial og faglig fungering. Har ungdommen gått på skole de siste dagene?

Fast lege

Evt medikamenter

Suicidale tanker, planer, forsøk

Tegn til psykose (stemmer, hallusinasjoner, påfallende adferd)

Rus

Tegn på alvorlig depresjon (nedstemthet, nedsatt tiltak, initiativ, sover mye, dårlig matlyst)

Utagering, trusler (verbale og fysiske)

**Noter alltid ned:**

Fullt navn og person nummer på barnet/ungdommen

Navn og telefon nummer på pårørende

Adresse

Fast lege

Evt behandlere innen ABUP, barnevernstjeneste

Skole og klasse

**Hvis det er skole, helsesøster eller lignende som ringer er det viktig at de tar kontakt med foreldre/pårørende først og drøfter situasjonen med dem. Det er foreldre/pårørende som har ansvar for barnet og som evt kan kontakte fastlege for vurdering.**

Husk at selv om ungdommen er over 16 år skal” foreldrene ha nødvendig informasjon for å oppfylle foreldreansvaret (Pasientrettighetsloven § 3.4) Dette er svært viktig i situasjoner der ungdommen ikke vil at foreldrene skal få vite noe. Suicidalitet, alvorlig rus og alvorlig spiseforstyrrelser er eksempler på situasjoner der foreldrene må ha nok informasjon. Det vil si at vi har informasjonsplikt og ikke taushetsplikt!

**Vurdering / drøfting med vakthavende lege/psykolog:**

Viktig at den som ringer føler seg møtt og ivaretatt. Henvendelser skal alltid tas på alvor, og få en løsning som den som ringer er fornøyd med. Sjekk ut dette!

Det finnes flere alternativer til løsning/tiltak:

* ***Kontakt med fastlege***. Be de som ringer sjekke ut muligheten for time hos fastlege for en vurdering der. Fastleger har også en plikt til å ivareta øyeblikkelig hjelp. Fastlege kan da henvise ABUP, enten som ØH eller ordinær elektiv henvisning.
* ***Akuttvurdering v/ vakthavende.*** Be om at foreldrene/pårørende er med. Gi gjerne informasjon om at samtalen ofte deles opp, og at ungdommen får mulighet til å prate alene. Gi informasjon om at en akuttvurdering alltid er åpen i forhold til hvilke tiltak som iverksettes. Ikke gi forventninger/lovnader om innleggelse, presenter ulike alternativer til oppfølging etter vurderingen.
* ***Kontakt med barnevernstjenesten****.* Mest aktuelt der det allerede finnes en saksbehandler i saken, og akuttsituasjonen er preget av konflikt, uro, utagering. Rett instans er lokalt kommunalt barnevern. Husk at barnevernstjenesten/BUF etat også har et akutt ansvar. ALARM telefonen: 116 111. Betjent hver dag fra 15.00-08.00.(Akutt beredskap barnevernet)

Husk:

Alltid gi tilbakemelding til den som ringte.

Alltid sjekk ut at foreldre/pårørende kan ta ansvar for barnet/ungdommen frem til tiltak iverksettes og journalfør dette!

Journal notat i DIPS og ta med en konklusjon.

Alltid informer om rutiner for ø-hjelp, bruk av legevakt

**Henvendelser på vakt telefon mellom klokka 15.00 og 22.00 hverdager til og med fredag.**

I dette tidsrommet skal en miljøterapeut ved AAT ha vakt telefonen, ved fravær bemannes vakttelefonen ved Ungdomsklinikken

Vedkommende skal veilede i akutt saker/drøfte saker og evt henvise videre til legevakt for vurdering.

Samarbeide med AAT voksen, være med på vurderinger ved behov.

Tlf AAT voksen er 03739

Tlf legevakt Arendal: 116 117, Tlf barnevernsvakt i Arendal: 37013101

Innleggelser på døgnavdeling skjer i Ungdomsklinikken hverdager til og med torsdag frem til klokka 21.00.Fredag frem til klokka 15.00 og i PSA natt, helg og helligdag.

Ved henvendelser på vakt telefonen på ettermiddag/kveld, husk på følgende:

* Ved innleggelse fra Vest Agder via AAE / AAT (voksen akutt team), fastlege, legevakt kontakter de Ungdomsklinikken og informerer om henvendelsen. Pasienten må tas imot av vakthavende på psyk avd i Arendal, forvakt kontaktes på forhånd. Det er ønskelig at miljøterapeut fra UK er med på denne innkomsten. Samme fremgangsmåte som over gjelder innleggelser fra Aust Agder
* Henvendelser på tlf fra foreldre, barnevernstjeneste osv. Disse må henvises videre til legevakt, evt fastlege.

Legevakten/ fastlege vil ved behov kontakte AAT voksen som gjør en vurdering med tanke på innleggelse. Det er vakthavende overlege(bakvakt) som er overordnet faglig ansvarlig for denne vurderingen. Miljøterapeut fra ABUP sin Ambulante Akutt Team vil også være tilgjengelig for å være med på denne vurderingen. Innkomst gjøres av vakthavende psyk avd.

* Ved innleggelse på UK er det ansvarlig på vakt på Ungdomsklinikken som har ansvar for at det er nok personal/ kapasitet, ferdig rom etc

**Tar med noen retningslinjer for henvendelser til sentralbord eller andre:**

* Aktiv sak, pasient eller foresatte tar kontakt med ABUP – Sette til saksbehandler dersom ledig. Den beste løsningen her er at saksbehandler/noen som kjenner saken ringer tilbake til pasienten/foresatte når de får anledning. Bør være innen en time. Dersom de vurderer behov for akuttvurdering/drøfting med AAT ringer saksbehandler selv til vakttelefonen for bistand.
* Aktiv sak, fastlege eller legevakt tar kontakt med ABUP – Sette til saksbehandler dersom ledig, denne kan evt også settes direkte over til AAT. Bakgrunnen er at det er gjort en faglig vurdering allerede med behov for ØH/drøfting med AAT
* Ikke aktiv sak, pasient eller foresatte tar kontakt med ABUP – Opplyse om at de må kontakte legevakt eller fastlege for vurdering.
* Ikke aktiv sak, fastlege eller legevakt tar kontakt med ABUP – Sette til vakttelefon ved AAE.

Tar med noen retningslinjer for henvendelser til sentralbord eller andre:

* **Aktiv sak, pasient eller foresatte tar kontakt med ABUP** – Sette til saksbehandler dersom ledig. Den beste løsningen her er at saksbehandler/noen som kjenner saken ringer tilbake til pasienten/foresatte når de får anledning. Bør være innen en time. Dersom de vurderer behov for akuttvurdering/drøfting med AAT ringer saksbehandler selv til vakttelefonen for bistand.
* **Aktiv sak, fastlege eller legevakt tar kontakt med ABUP – Sette til saksbehandler dersom ledig,** denne kan evt også settes direkte over til AAT. Bakgrunnen er at det er gjort en faglig vurdering allerede med behov for ØH/drøfting med AAT
* **Ikke aktiv sak, pasient eller foresatte tar kontakt med ABUP** – Opplyse om at de må kontakte legevakt eller fastlege for vurdering.
* **Ikke aktiv sak, fastlege eller legevakt tar kontakt med ABUP** – Sette til vakttelefon ved AAE.

Link til Ø-hjelpshenvisninger:

<http://kvalitet2.sshf.no/docs/pub/dok41321.pdf>

**Retningslinje vakthavende i ABUP Arendal**

Forvakt er vakthavende i ABUP

08.00-15.00 alle hverdager

Forvakt ivaretas av leger og psykologer. Dersom disse ikke er spesialister må vi ha en egen bakvakt.

Vakten varer frem til 15.30, men vi påbegynner ikke nye saker mellom 15.00 og 15.30. Vakthavende må da etablere kontakt med AAT voksen i dette tidspunktet.

Dersom vakthavende er i gang med akuttvurdering som varer utover klokka 15.30 skal bakvakt informeres før 15.30 Bakvakt har da ansvar for å informere bakvakt i PSA som ivaretar saken videre.

**Oppgaver og ansvar:**

Vakthavende vurderer akutt henvendelser på vakt.

Vakthavende informerer bakvakt i forkant om avtalt vurdering. Gir informasjon om personalia.

Vakthavende gjennomfører akuttvurderingen. Vakthavende vurderer behov for å ta med den som har vakttelefonen på vurderingen. Ved vurdering av polikliniske pasienter bør det prioriteres at den som har saksansvar i ABUP bistår i vurderingen.

Bakvakt skal kontaktes:

* Ved vurderinger der pasienten vurderes som ikke i behov av innleggelse. Konklusjonen formidles ikke før den er drøftet med bakvakt.

Bakvakt kan kontaktes:

* Ved tvil om pasienten trenger innleggelse samt ved behov for drøfting/avklaring

Vakthavende kan legge inn på døgnpost på grunnlag av egen vurdering uten drøfting med bakvakt. I disse tilfellene kontaktes døgnpost direkte, og vakthavende må informere ansvarlig på vakt.

Hvis vakthavende vurderer at pasienten ikke er samtykkekompetent og er i behov av innleggelse på døgnpost så må pasienten vurderes av førstelinjen. Dette er for å sikre en uavhengig vurdering av pasienten.

Når det foreligger øh henvisning kan denne følges i opptil 10 virkedager uten oppstart av pakkeforløp

Dokumentasjon knyttet til akuttvurdering/tilsyn må ferdigstilles og godkjennes samme dag.

Ved sykdom tar enhetsledere ansvar for å finne ny vakthavende, ved annet planlagt fravær må det byttes internt

<http://kvalitet2.sshf.no/docs/pub/dok25326.pdf> Samarbeid mellom ABUP og PSA

<http://kvalitet2.sshf.no/docs/pub/DOK23267.pdf> ØH Akutt ambulant team

<http://kvalitet2.sshf.no/docs/pub/dok23268.pdf> Innleggelser ABUP

**Bakvakt**

Skal alltid være spesialist i barne og ungdomspsykiatri eller psykologspesialist

Bakvakt er ansvarlig for avgjørelsen om at pasienten ikke legges inn i døgnavdeling

**Oppgaver:**

Bakvakt skal kontaktes:

* Ved vurderinger der pasienten vurderes som ikke i behov av innleggelse. Konklusjonen formidles ikke før den er drøftet med bakvakt.

Bakvakt kan kontaktes:

* Ved tvil om pasienten trenger innleggelse samt ved behov for drøfting/avklaring

Ved behov for vurdering av pasienter som er begjært innlagt på tvang på PSA må alltid bakvakt med vedtakskompetanse gjennomføre disse. Her vil bakvakt sin oppgave være å etablere eller ikke etablere tvang (3.2 eller 3.3)

Ved allerede etablert vedtak vil bakvakt sin oppgave være enten å opprettholde eller oppheve vedtaket.

Ved sykdom tar enhetsledere ansvar for å finne ny bakvakt, ved annet planlagt fravær må det byttes internt.

**Faglig ansvarlig i Ungdomsklinikken**

Dette ivaretas av overlege/psykologspes i UK.

Dersom det er sykdom /fravær må denne funksjonen ivaretas av annen overlege eller psykologspes med vedtakskompetanse i ABUP.

Dette er unntaksvis og det må vurderes hvem som har mulighet fra gang til gang.

Det planlegges to dager før jul med undervisning og opplæring i dette.